|  |  |  |  |  |  |  |
| --- | --- | --- | --- | --- | --- | --- |
|  |  | Vår dato: | | |  | Vår ref: |
|  |  | 16.02.2023 | | |  | 2023/1924 |
|  |  |  | | |  |  |
|  |  | Deres dato: | | |  | Deres ref: |
|  |  | «RefDato» | | |  | «Ref» |
|  | |  | |  | | |
| «Mottakernavn»  «Adresse»  «Postnr» «Poststed»  «Kontakt» | |  | Saksbehandler, innvalgstelefon | | | |
|  | |  | Marit Røstad, | | | |
|  | |  |  | | | |
|  | |  | | | | |
|  | |  | | | | |
|  | |  | | | | |  |
|  | |  |  | | | |

# Forvaltning av statlige tilskuddsordninger på jord- og skogbruksområdet i 2023

Statsforvalteren i Trøndelag vil med dette orientere kommunene i Trøndelag om

ansvaret som kommunen har for forvaltningen av statlige tilskuddsmidler og økonomiske rammer for tilskuddsordningene.

Innhold

[**Forvaltning av statlige tilskuddsordninger på jord- og skogbruksområdet i 2023 1**](#_Toc126847294)

[**1.** **Generelt om forvaltningen av tilskuddsordningene og ansvarsdelingen 2**](#_Toc126847295)

[1.1. Forvaltning av statlige tilskuddsmidler 2](#_Toc126847296)

[1.2. Aktører og ansvarsdeling 2](#_Toc126847297)

[**2. Mål, rammer og føringer for den enkelte tilskuddsordning 3**](#_Toc126847298)

[2.1. Tilskudd til avløsning ved sykdom mv. 3](#_Toc126847299)

[2.2. Produksjonstilskudd og avløsertilskudd i jordbruket 3](#_Toc126847300)

[2.3. Tilskudd til regionale miljøtiltak i jordbruket 4](#_Toc126847301)

[2.4. Tilskudd til tettere planting og gjødsling som klimatiltak 4](#_Toc126847302)

[2.5. Nærings- og miljøtiltak i skogbruket (NMSK) *(vedlegg 1 og 2)* 5](#_Toc126847303)

[2.6. Tilskudd til spesielle miljøtiltak i jordbruket *(vedlegg 3)* 5](#_Toc126847304)

[2.7. Tilskudd til drenering av jordbruksjord *(vedlegg 4)* 5](#_Toc126847305)

[2.8. Tilskudd til tiltak i beiteområder *(vedlegg 5)* 5](#_Toc126847306)

[2.9. Tilskudd til Utvalgte kulturlandskap i jordbruket 5](#_Toc126847307)

[**3. Oppfølging og kontroll 5**](#_Toc126847308)

[3.1. Internkontroll hos kommunen som tilskuddsforvalter 5](#_Toc126847309)

[3.1.1. Transaksjonskontroller 5](#_Toc126847310)

[3.1.2. Krav til utøvelse av budsjettdisponering 6](#_Toc126847311)

[3.1.3. Attestasjon 6](#_Toc126847312)

[3.1.4. Arbeidsdeling 6](#_Toc126847313)

[3.1.5. Krav til dokumentasjon 6](#_Toc126847314)

[3.2. Kontroll av informasjon fra tilskuddsmottakere 7](#_Toc126847315)

[3.3. Kontroll med fagsystemene 7](#_Toc126847316)

[3.4. Rapportering om svakheter og sikkerhetsbrudd 7](#_Toc126847317)

# Generelt om forvaltningen av tilskuddsordningene og ansvarsdelingen

## Forvaltning av statlige tilskuddsmidler

Departementet skal sørge for at forvaltningen av en tilskuddsordning er organisert på en effektiv og hensiktsmessig måte. Landbruks- og matdepartementet har delegert vedtaksmyndigheten for en rekke statlige tilskudd til kommunene. Delegasjonen er gjort i samråd med Kommunal- og distriktsdepartementet og er hjemlet i jordloven og skogbruksloven. Krav til forvaltningen av tilskuddene er nærmere regulert i forskrifter. Tilskuddene bevilges over statsbudsjettet og er således statlige midler.

Kommunene er tilskuddsforvalter på vegne av staten og underlagt statlig instruksjon. Kommunene må derfor forvalte tilskuddene i tråd med;

* Reglement og bestemmelser for økonomistyring i staten[[1]](#footnote-2)
* Regelverk for de enkelte tilskuddsordningene
* Rundskriv og øvrige styringssignaler

Reglementet for økonomistyring i staten gjelder også for styring og oppfølging av delegert forvaltningsmyndighet[[2]](#footnote-3).

Kommunene skal benytte Landbruksdirektoratets elektroniske fagsystemer ved tilskuddsforvaltningen. Systemene er nettbaserte og krever to-faktor pålogging til Landbruksdirektoratets digitale tjenester, [se veiledning](https://www.landbruksdirektoratet.no/nb/forvaltning/hvordan-far-jeg-tilgang-til-landbruksdirektoratets-digitale-tjenester).

## Aktører og ansvarsdeling

Forvaltningsoppgavene av tilskuddsordningene på landbruksområdet er delt mellom landbruksdirektoratet, statsforvalter og kommunene. Landbruks- og matdepartementet har instruksjonsmyndighet når det gjelder hvordan den delegerte myndigheten skal utøves og hvordan de statlige midlene skal forvaltes. Dette innebærer også en rett til å kontrollere at oppgaver og myndighet utøves som forutsatt.

Kommunene har ansvar for;

* Informere og veilede om regelverket og om søknadsprosessen
* Saksbehandle søknader og fatte vedtak om tilskudd
* Etablere internkontroll med søknadsbehandlingen

Statsforvalter har ansvar for;

* Fordele og informere om rammene for midlene til kommunene
* Veilede og føre kontroll med kommunenes tilskuddsforvaltning
* Være klageinstans for vedtak som kommunene har fattet.
* Etablere internkontroll med oppgavene statsforvalter har ansvar for

Landbruksdirektoratet har ansvar for;

* Administrerer tilskuddsordningene
* Gi utfyllende instruksjoner om forvaltningen av ordningene på nettsidene
* Utbetaling av tilskudd til mottakerne
* Utvikling og drift av de elektroniske fagsystemene som kommunene skal benytte ved forvaltningen av tilskuddene
* Regnskapsføring og rapportering til departementet

Landbruks- og matdepartementet har ansvar for;

* Fastsette regelverk og vilkår som er nødvendig for å sikre at bevilgningene blir brukt i samsvar med Stortingets vedtak og forutsetninger.
* Årlig rapportering til Stortinget om resultater og måloppnåelse for de ulike ordningene.

# Mål, rammer og føringer for den enkelte tilskuddsordning

I tråd med Stortingets vedtak gis kommunene i Trøndelag med dette rammer og retningslinjer for forvaltning av tilskuddsordninger på Landbruks- og matdepartementets område for 2023, jf. [Prop. 1 S (2022-2023)](https://www.regjeringen.no/no/dokumenter/prop.-1-s-20222023/id2931701/), [Prop. 1 S Tillegg 1 (2022-2023)](https://www.regjeringen.no/contentassets/6632aef843a74d519a6a008cb9ac1504/no/pdfs/prp202120220001t01dddpdfs.pdf) og [Prop. 120 S (2021-2022)](https://www.regjeringen.no/no/dokumenter/prop.-120-s-20212022/id2913926/), og Stortingets behandling av disse.

For tilskuddsordningene der Statsforvalteren fordeler tilskuddsrammer til kommunen, har Statsforvalteren også anledning til å omfordele udisponerte midler mellom kommunene i løpet av året. Vi ber derfor om at dere i størst mulig grad fatter vedtak før 10. november. Det vil gi oss mulighet for å omfordele udisponerte midler mellom kommuner, og for å ha grunnlag for budsjettinnspill for 2024.

Nedenfor følger informasjonen om ordningene og rammene som kommunen skal benytte ved forvaltningen og utøvelse av budsjettdisponeringsmyndigheten, jf. pkt. 3 nedenfor.

## Tilskudd til avløsning ved sykdom mv.

*Mål og målgruppe*

Formålet med tilskuddet er å medvirke til å dekke kostnadene til avløsning ved egen eller barns sykdom, svangerskap, fødsel, adopsjon eller omsorgsovertaking, og ved dødsfall. Tilskudd kan gis til foretak som er registrert i Enhetsregisteret og som driver vanlig jordbruksproduksjon. Tilskuddet kan også gis til gjenlevende ektefelle, samboer, forelder eller barn etter avdød jordbruker.

*Rammer for 2023*

For tilskudd til avløsning ved sykdom mv. utbetales tilskudd etter fastsatte satser dersom vilkårene er oppfylt. For denne ordningen fordeles ingen budsjettrammer til kommunene. Kommunene fatter vedtak. Landbruksdirektoratet tilgjengeliggjør budsjettramme i Agros og påser at budsjettet ikke overskrides.

*Lenker til:*

* [*Landbruksdirektoratets veiviser*](https://www.landbruksdirektoratet.no/nb/forvaltning/alle-veivisere-for-jordbruk/avlosning-ved-sykdom-og-fodsel) *om forvaltningen ordningen*
* [*Fagsystemet AGROS*](https://www.landbruksdirektoratet.no/nb/forvaltning/veiledning-for-forvaltningen/agros--saksbehandling-roller-og-tilganger?resultId=3.0&searchQuery=agros) *og* [*tilganger*](https://www.landbruksdirektoratet.no/nb/forvaltning/veiledning-for-forvaltningen/agros--saksbehandling-roller-og-tilganger?resultId=3.0&searchQuery=agros)

## Produksjonstilskudd og avløsertilskudd i jordbruket

*Mål og målgruppe*

Formålet med tilskuddet er å bidra til et aktivt og bærekraftig jordbruk innenfor de målsettinger Stortinget har trukket opp. Formålet med de enkelte tilskuddsordningene under produksjonstilskudd, er beskrevet i den årlige budsjettproposisjonen Prop. 1 fra Landbruks- og matdepartementet. Tilskudd kan gis til foretak som er registrert i Enhetsregisteret og som driver vanlig jordbruksproduksjon på én eller flere landbrukseiendommer med de dyreslag eller de vekstgruppene det søkes tilskudd for, slik disse gruppene til enhver tid er definert i jordbruksavtalen.

*Rammer for 2023*

For produksjonstilskuddene og tilskudd til avløsning ved ferie og fritid fordeles ingen konkrete budsjettrammer. Satsene fastsettes av Landbruks- og matdepartementet ut fra antall søkere som fyller vilkår, slik at budsjettbevilgningen for ordningene ikke overskrides.

*Lenker til*

* [*Landbruksdirektoratets veiviser*](https://www.landbruksdirektoratet.no/nb/forvaltning/alle-veivisere-for-jordbruk/produksjonstilskudd-og-avl%C3%B8sertilskudd) *om forvaltningen av ordningen*
* [*Fagsystemet “eStil PT” og tilganger*](https://www.landbruksdirektoratet.no/nb/forvaltning/alle-veivisere-for-jordbruk/produksjonstilskudd-og-avl%C3%B8sertilskudd/produksjonstilskudd-og-avlosertilskudd--samleside-for-forvaltningen/produksjonstilskudd-og-avlosertilskudd--forvaltningsansvar-og-saksbehandling/3.saksbehandlingssystemet-og-maskinelle-kontroller?q=tilgan)

## Tilskudd til regionale miljøtiltak i jordbruket

*Mål og målgruppe for ordningen*

Formålet med tilskuddet er å bidra til å ivareta jordbruket sitt kulturlandskap, biologisk mangfold, kulturmiljøer og -minner, tilgjengelighet i jordbrukslandskapet, samt redusere bruk av plantevernmidler og utslipp til luft og avrenning til vann fra jordbruket.

Tilskuddet kan gis til

* foretak som har gjennomført tiltak på arealer de disponerer i søknadsåret. Foretaket må drive vanlig jordbruksproduksjon på én eller flere landbrukseiendommer, og må være registrert i Enhetsregisteret.
* beitelag kan søke tilskudd for drift. Med beitelag menes sammenslutninger som er registrert som samvirkeforetak eller forening i Enhetsregisteret, og som har til hovedformål å samarbeide om hensiktsmessige fellesløsninger innen beitebruk og god utnyttelse av utmarksbeite.

Føringer for søknadsomgangen 2023 vil følge av:

* Forskrift og veileder for ordninga som fastsettes i mars 2023
* Budsjettramme som fastsettes i jordbruksoppgjøret våren 2023
* Veileder for saksbehandling som fastsettes i september 2023

*Rammer for 2023*For regionale miljøtiltak i jordbruket fordeles ingen konkrete budsjettrammer. Satsene fastsettes av Statsforvalteren ut fra antall søkere som fyller vilkår, slik at budsjettbevilgningen for ordninga ikke overskrides.

*Lenker til*

* [*Landbruksdirektoratets veiviser*](https://www.landbruksdirektoratet.no/nb/forvaltning/alle-veivisere-for-jordbruk/regionalt-miljotilskudd-i-jordbruket-rmp) *om forvaltning av ordningen*
* [*Fagsystem og tilganger*](https://www.landbruksdirektoratet.no/nb/forvaltning/alle-veivisere-for-jordbruk/regionalt-miljotilskudd-i-jordbruket-rmp/tilskudd-til-regionalt-miljotilskudd-i-jordbruket--saksbehandling/3.om-saksbehandlingssystemet)

## Tilskudd til tettere planting og gjødsling som klimatiltak

*Mål og målgruppe for ordningene*

Formålet med ordningen er å legge til rette for tiltak som kan ta vare på eller øke karbonlageret i skogen. Tilskudd etter ordningen kan gis til alle skogeiere som har mer enn 10 dekar produktiv skog.

*Rammer for 2023*

Tilskuddet innvilges og utbetales etter fastsatte satser dersom vilkårene er oppfylt. For denne ordningen fordeles ingen budsjettrammer ned til kommunenivå. Kommunene fatter vedtak. Landbruksdirektoratet kan justere satsene gjennom året for å unngå at budsjettet overskrides.

*Lenker til*

* [*Landbruksdirektoratets veiviser*](https://www.landbruksdirektoratet.no/nb/forvaltning/alle-veivisere-for-skogbruk/tettere-skogplanting-som-klimatiltak) *om forvaltningen av tilskudd til tettere planting*
* [*Landbruksdirektoratets veiviser*](https://www.landbruksdirektoratet.no/nb/forvaltning/alle-veivisere-for-skogbruk/gj%C3%B8dsling-av-skog-som-klimatiltak) *om forvaltningen av tilskudd til gjødsling av skog som klimatiltak*

*Fagsystem og tilganger*

* Nærmere informasjon om fagsystemet «ØKS» fås ved henvendelse til statsforvalteren.

## Nærings- og miljøtiltak i skogbruket (NMSK) *(vedlegg 1 og 2)*

* Vegbygging, drift med taubane, hest o.a.
* Tilskudd til skogkultur, miljøtiltak og andre tiltak

## Tilskudd til spesielle miljøtiltak i jordbruket *(vedlegg 3)*

## Tilskudd til drenering av jordbruksjord *(vedlegg 4)*

## Tilskudd til tiltak i beiteområder *(vedlegg 5)*

## Tilskudd til Utvalgte kulturlandskap i jordbruket

*Informasjon om ordninga m.v. og beløpsmessige rammer for 2023 går fram av eget brev til de aktuelle kommunene.*

# Oppfølging og kontroll

## Internkontroll hos kommunen som tilskuddsforvalter

For å sikre korrekt saksbehandling, skal kommunen ha etablert systemer, rutiner og tiltak som blant annet har til hensikt å forebygge, avdekke og korrigere feil og mangler[[3]](#footnote-4).

Tiltakene skal bidra til å sikre korrekt:

* Registrering av faste data
* Saksbehandling, herunder dokumentasjon av fastsettelse av tilskuddsbeløp
* Likebehandling
* Registrering av vedtak om tilskudd
* Utbetaling av tilskudd til rett mottaker til rett tid
* Registrering i regnskapet
* Behandling av dokumentasjon fra tilskuddsmottaker

Når kommunenes forvaltning av tilskuddene foregår i samarbeid med Statsforvalter og Landbruksdirektoratet, vil de enkeltes oppgaver til sammen sikre korrekt saksbehandling. I de fleste ordninger vil kommunene først og fremst ha ansvar for saksbehandlingen, registrering av vedtak og behandlinga av dokumentasjon fra tilskuddsmottaker. Øvrige oppgaver gjøres normalt av en av de to andre forvaltningsenhetene. Tiltakene må derfor sees i sammenheng.

## Transaksjonskontroller

Transaksjonskontroller er oppgaver som utføres av ansatte med ulike roller og fullmakter. Hver transaksjonskontroll baseres på ulike kontrolloppgaver.

Kontroll av utgifter er også et element i internkontrollen. Kontrollene skal sikre at bla. tilskudd blir håndtert i samsvar med gjeldende lover og regler. Kommunen må derfor etablere systemer og rutiner som sikrer at oppgavene blir gjort. Kravene i økonomiregelverket sidestiller maskinelle kontroller av utgifter med manuelle, dersom økonomisystemet har funksjonalitet til det. Det er særlig to av transaksjonskontrollene som er relevant for kommunene. Disse omtales nedenfor.

### **Krav til utøvelse av budsjettdisponering**

Alle disposisjoner som medfører økonomiske forpliktelser, skal godkjennes av en ansatt i kommunen som har budsjettdisponeringsmyndighet. Vedtak om tilskudd er en slik disposisjon.

Virksomhetslederen som har budsjettdisponeringsmyndighet, kan delegere denne helt eller delvis til ansatte på lavere nivåer. Delegering av budsjettdisponeringsmyndighet skal være skriftlig. Kommunen skal ha rutiner for tilfredsstillende oppfølging av delegert budsjettdisponeringsmyndighet. Når ansatte slutter eller går over i andre stillinger bør kommunene ha rutiner som sikrer at rollen og tilganger endres.

Før en ansatt med budsjettdisponeringsmyndighet gjennomfører disposisjoner (endelig godkjenning), setter *Reglementet for økonomistyring i staten*[[4]](#footnote-5) krav om at vedkommende skal

1. påse at vedtaket er i henhold til tilskuddsregelverket, dette brevet og rundskrivene på Landbruksdirektoratets nettsider
2. påse at det er budsjettmessig dekning for utbetalingen
3. påse at disposisjonen er økonomisk forsvarlig

Informasjon om budsjettmessig dekning for tilskuddet som skal innvilges, følger av omtalen av de økonomiske rammene foran i dette brevet.

### **Attestasjon**

Alle tilskuddsbeløp skal være attestert[[5]](#footnote-6) før utbetaling kan skje. Den som attesterer, skal kontrollere at utbetalingsforslaget stemmer med vedtaket om tilskudd (tilskuddsbrevet), og at tilskuddsmottakeren har sendt inn dokumentasjon der det er stilt vilkår om dette. Her menes dokumentasjon på bruken av tilskuddsmidlene som er sendt inn i ettertid.

For tilskudd til regionale miljøtiltak i jordbruket og produksjonstilskudd og avløsertilskudd i jordbruket skjer attestasjon maskinelt i de elektroniske fagsystemene.

### **Arbeidsdeling**

Det er stilt forholdsvis få krav til arbeidsdeling utover at den skal være forsvarlig – som følger av kravet til internkontroll. Minimumskravene i økonomireglementet er krav til utførelsen av kontrolloppgavene;

Den som har budsjettdisponeringsmyndighet, kan ikke godkjenne godtgjørelser eller andre utbetalinger til seg selv.

Registrering og endring av opplysninger om betalingsmottakere skal utføres av andre enn den som utøver budsjettdisponeringen.

Attestasjonen skal utføres av en annen enn den som har budsjettdisponeringsmyndighet og har bekreftet disposisjonen.

Den som attesterer, kan ikke attestere utbetalinger til seg selv.

### **Krav til dokumentasjon**

Bekreftelsen av utøvd budsjettdisponering skal fremgå av tilskuddsbrevet. I praksis vil kravet være ivaretatt i de elektroniske fagsystemene.

Kommunene skal kontrollere informasjon som søker sender inn som har betydning for innvilgelse av tilskuddet. Gjennomførte kontrolltiltak skal dokumenteres på en tilfredsstillende måte.

Dokumentasjon på gjennomførte attestasjonskontroller vil som regel fremgå av de elektronisk fagsystem.

## Kontroll av informasjon fra tilskuddsmottakere

Kommunens skal kontrollere informasjonen mottakeren sender inn som har betydning for søknadsbehandlingen. Kommunen skal videre kontrollere eventuelle rapporter som tilskuddsmottakeren senere sender inn om måloppnåelsen. Gjennomførte kontrolltiltak skal dokumenteres på en tilfredsstillende måte.

Kontrollen skal tilpasses den enkelte tilskuddsordningen og målet med den. Kontrollen skal ha et rimelig omfang i forhold til nytten og kostnadene ved kontrollen.

Kommunen skal kartlegge henholdsvis risiko for at det oppstår feil på grunn av problemer med fortolkning av tilskuddsvilkårene og risiko for uregelmessigheter. Ut fra en vurdering av det samlede risikonivået og hva som er de vesentligste risikomomentene, skal det fastsettes hvilke kontrollpunkter som er mest aktuelle, og hvem som skal foreta kontrollen.

## Kontroll med fagsystemene

Landbruksdirektoratets elektroniske systemer har tilgangskontroller som sikrer systemets funksjoner og data mot uautorisert endring. Kommunen har en viktig oppgave med å kontrollere og følge opp tilgangene som gis til kommunens ansatte. Tjenstlig behov skal ligge til grunn for tilgangene. Det er Statsforvalter som godkjenner og administrerer tilgangene. Kommunen skal melde til Statsforvalter om tjenstlige behov for tilganger, og så raskt som mulig om endringer, f.eks. når noen slutter, endrer ansvarsområde, går ut i permisjon osv. Meldingen skal være skriftlig og begrunnes slik at Statsforvalter kan vurdere behovet og hvilke tilganger som dekker dette.

Se nærmere under kapittel 2 og hver tilskuddsordning om hvilke fagsystemer som er aktuelle.

## Rapportering om svakheter og sikkerhetsbrudd

For å håndtere sikkerheten i de elektroniske fagsystemene på en god måte, har Landbruksdirektoratet behov for at brukerne hos kommunene varsler om svakheter og sikkerhetsbrudd som oppdages.

* En svakhet i et IT-system er en egenskap ved IT-systemet som potensielt kan utnyttes, slik at det oppstår uønskede hendelser. Svakheten kan utnyttes både ved uhell, av personer som i utgangspunktet ikke forsøker å skape problemer, og av personer med uhederlige hensikter.
* Et brudd på informasjonssikkerhet er når det oppstår en uønsket hendelse som gjør at tilgjengelighet, integritet eller konfidensialitet for informasjon ikke lenger er tilstrekkelig ivaretatt.

Sikkerhetsbrudd og svakheter rapporteres ved å sende e-post til: [sikkerhet@landbruksdirektoratet.no](mailto:sikkerhet@landbruksdirektoratet.no), med kopi til [anne.solstad@statsforvalteren.no](mailto:anne.solstad@statsforvalteren.no)

|  |  |  |
| --- | --- | --- |
| Med hilsen  Tore Bjørkli (e.f.)  direktør  Landbruksavdelingen |  | Anstein Lyngstad  underdirektør  Seksjon jordbruk og mat |

*Dokumentet er elektronisk godkjent*

Vedlegg

|  |  |
| --- | --- |
| 1 | Tildeling av tilskuddsmidler til skogbrukstiltak i Trøndelag 2023 |
| 2 | Skjema oversendelse av vedtak NMSK tilskuddssatser |
| 3 | Tilskudd til spesielle miljøtiltak i jordbruket - rammer og prioriteringer 2023 |
| 4 | Tilskudd til drenering - rammer 2023 |
| 5 | Tiltak i beiteområder - kommunale rammer og prioriteringer i 2023 |

Likelydende brev sendt til:

|  |  |  |  |
| --- | --- | --- | --- |
| Orkland kommune | Postboks 83 | 7301 | ORKANGER |
| Trondheim kommune | Postboks 2300 Torgarden | 7004 | TRONDHEIM |
| Åfjord kommune | Øvre Årnes 7 | 7170 | ÅFJORD |
| Lierne kommune | Heggvollveien 6 | 7882 | NORDLI |
| Heim kommune | Trondheimsveien 1 | 7200 | KYRKSÆTERØRA |
| Rindal kommune | Rindalsvegen 17 | 6657 | RINDAL |
| Leka kommune | Leknesveien 67 | 7994 | LEKA |
| Flatanger kommune | Lauvsneshaugen 25 | 7770 | FLATANGER |
| Skaun kommune | Postboks 74 | 7358 | BØRSA |
| Nærøysund kommune | Postboks 133, Sentrum | 7901 | RØRVIK |
| Stjørdal kommune | Postboks 133 / 134 | 7501 | STJØRDAL |
| Røros kommune | Bergmannsgt. 23 | 7374 | RØROS |
| Indre Fosen kommune | Postboks 23 | 7101 | RISSA |
| Osen kommune | Rådhusveien 13 | 7740 | STEINSDALEN |
| Ørland kommune | Postboks 43 | 7159 | BJUGN |
| Holtålen kommune | Bakkavegen 1 | 7380 | ÅLEN |
| Overhalla kommune | Svalivegen 2 | 7863 | OVERHALLA |
| Høylandet kommune | Vargeia 1 | 7877 | HØYLANDET |
| Selbu kommune | Gjelbakken 15 | 7580 | SELBU |
| Hitra kommune | Rådhusveien 1 | 7240 | HITRA |
| Frøya kommune | Postboks 152 | 7261 | SISTRANDA |
| Grong kommune | Postboks 162 | 7871 | GRONG |
| Levanger kommune | Postboks 130 | 7601 | LEVANGER |
| Melhus kommune | Rådhusveien 2 | 7224 | MELHUS |
| Oppdal kommune | Inge Krokanns veg 2 | 7340 | OPPDAL |
| Verdal kommune | Postboks 24 | 7651 | VERDAL |
| Frosta kommune | Fånesvegen 1 | 7633 | FROSTA |
| Namsskogan kommune | R. C. Hansens vei 2 | 7890 | NAMSSKOGAN |
| Raarvihken Tjïelte/ Røyrvik kommune | Røyrvikveien 5 | 7898 | LIMINGEN |
| Steinkjer kommune | Postboks 2530 | 7729 | STEINKJER |
| Inderøy kommune | Vennalivegen 7 | 7670 | INDERØY |
| Meråker kommune | Rådhusgata 7 | 7530 | MERÅKER |
| Namsos kommune | Stavarvegen 2 | 7856 | JØA |
| Midtre Gauldal kommune | Rørosveien 11 | 7290 | STØREN |
| Rennebu kommune | Myrveien 1 Berkåk | 7391 | RENNEBU |
| Snåasen Tjïelte/ Snåsa kommune | Sørsivegen 6 | 7760 | SNÅSA |
| Malvik kommune | Postboks 140 | 7551 | HOMMELVIK |
| Tydal kommune | Tydalsvegen 125 | 7590 | TYDAL |

1. Reglement for økonomistyring i staten § 2 c) [↑](#footnote-ref-2)
2. Reglement for økonomistyring i staten, § 2 b) [↑](#footnote-ref-3)
3. Reglementet for økonomistyring i staten kapittel 6.3.8.1 og kapittel 2.4 [↑](#footnote-ref-4)
4. Reglement for økonomistyring i staten kapittel 2.5.2.1 [↑](#footnote-ref-5)
5. Reglement for økonomistyring i staten kapittel 6.3, og kapittel 2.5.2.2 [↑](#footnote-ref-6)